วิกฤติขยะมูลฝอยในทะเลงามที่เกาะบาหลี
อินโดนีเซียเป็นประเทศที่มีหมู่เกาะมากกว่า 17,000 แห่ง ซึ่งเกาะบาหลีเป็นหนึ่งในจุดหมายยอดนิยมของนักท่องเที่ยวจากทั่วโลก เพราะมีชายหาดสวยงาม บรรยากาศเต็มไปด้วยชีวิตชีวา แต่เมื่อต้องรองรับผู้คนจำนวนมาก ไม่ว่าจะเป็นชาวเมืองที่อาศัยอยู่เดิม รวมถึงนักท่องเที่ยวนับล้านคน สิ่งที่ตามมานั่นคือปริมาณขยะจำนวนมากที่กำลังกลายเป็นวิกฤติใหญ่,ล่าสุดนักดำน้ำชาวอังกฤษเผยภาพวีดิโอใต้น้ำแสดงให้เห็นถึงขยะจำนวนมาก โดยส่วนใหญ่เป็นขยะพลาสติกลอยฟ่องอยู่ตรงมันตรา พอยท์ เป็นจุดดำน้ำมีชื่อเสียงอยู่ห่างจากเกาะหลักของบาหลีราว 40 กิโลเมตร โดยเมื่อปีที่ผ่านมาเจ้าหน้าที่ในบาหลีได้ประกาศถึงปัญหาขยะมูลฝอยบริเวณชายฝั่งความยาวราว 6 กิโลเมตรซึ่งมีหาดยอดนิยมอยู่ 3 แห่งคือ หาดจิมบารัน, หาดคูตา และหาดเซมินยัก ทั้งนี้ ปัญหาพลาสติกท่วมท้นในแม่น้ำและมหาสมุทรนั้นมีมาหลายปี ซึ่งทำให้เกิดการอุดตันระบบทางส่งน้ำในเมือง เพิ่มความเสี่ยงต่อการเกิดน้ำท่วมและเป็นอันตรายต่อสัตว์ทะเลที่กลืนกินพลาสติก หรือติดภาชนะพลาสติก ด้านนักวิจัยด้านสมุทรศาสตร์สิ่งแวด ล้อมจากมหาวิทยาลัยอูดายานาในบาหลีเผยว่า ไมโครพลาสติก (Microplastics) สามารถปนเปื้อนไปกับปลาและสิ่งมีชีวิตในทะเลชนิดอื่นๆ ซึ่งหากมนุษย์กินปลาเข้าไปก็อาจมีปัญหาสุขภาพรวมถึงเป็นโรคมะเร็ง,อย่างไรก็ตาม รัฐบาลอินโดนีเซียได้ทำโครงการทำความสะอาดและการสร้างความตระหนักแก่สาธารณชนในฐานะส่วนหนึ่งของพันธกิจภายใต้ชื่อคลีน ซี (Clean Seas) ขององค์การสหประชาชาติ และให้คำมั่นว่าจะลดขยะพลาสติกจากทะเลลง 70% ภายในปี พ.ศ.2565.
อินโดนีเซียเป็นประเทศที่มีหมู่เกาะมากกว่า 17,000 แห่ง ซึ่งเกาะบาหลีเป็นหนึ่งในจุดหมายยอดนิยมของนักท่องเที่ยวจากทั่วโลก 
บาหลี,อินโดนีเซีย,ขยะ,นักท่องเที่ยว,ทันโลก,ข่าวทั่วไป